સૂર્યનું એક રાશિમાંથી બીજી રાશિમાં જવું તે; કોઈ પણ રાશિમાં સૂર્યનું આવવું તે. કુલ બાર સંક્રાંતિઓ આ પ્રમાણે છે; ચૈત્ર માસમાં મેષ સંક્રાંતિ; જયેષ્ઠમાં મિથુન, અષાઢમાં કર્ક સંક્રાંતિ, શ્રાવણમાં સિંહ સંક્રાંતિ, ભાદ્રપદમાં કન્યા સંક્રાંતિ, આશ્વિનમાં તુલા સંક્રાંતિ, કાર્તિકમાં વૃશ્ચિક સંક્રાંતિ, માર્ગશીર્ષમાં ધન સંક્રાંતિ, પોષમાં મકર સંક્રાંતિ, માઘમાં કુંભ સંક્રાંતિ, અને ફાલ્ગુન માસમાં મીન સંક્રાંતિ હોય છે. આ રીતે દર માસે સંક્રાંતિઓ બદલાય છે પણ એમ સમજવું નહિ કે માસ બેસતાં જ સંક્રાંતિ બેસે છે. કોઇ માસના શુકલ પક્ષમાં અને કોઈ માસના કૃષ્ણ પક્ષમાં બેસે છે; પણ પક્ષોની પેઠે માસનો બદલો થતો નથી.